В гнездото

Преразказ

През нощта задухал силен вятър. Клоните на дърветата се огъвали и пращели. Наклонило се и гнездото на заспалата птичка. От него паднало едно малко птиченце и уплашено записукало. Разтревожена майката се втурнала да го търси наоколо. Било тъмно и страшно.

Една светкавица за миг огряла поляната и тя видяла рожбата си. Бързо я грабнала и отнесла в гнездото.

Завалял дъжд. Малките се гушнали под топлото крило на майка си и затворили очи.

Само тя не заспала и останала да бди над тях до сутринта.